La flota veneciana construïda per a la Quarta croada, pel seu poder i grans dimensions, va ser determinant per al saqueig de Constantinoble el 1204, i accelerà amb aquest fet la decadència de l'Imperi Romà d'Orient. Com a conseqüència de la debilitat romana d'Orient, Venècia va aconseguir annexionar Creta i Eubea a inicis del , expandint encara més el seu poder i riquesa, i arribaren les flotes comercials venecianes a instal·lar llocs comercials fins al mar Negre, a l'actual costa de Crimea; aquesta expansió cap a territoris de la Rússia de Kíev va permetre als comerciants venecians arribar als punts més occidentals del comerç asiàtic, guanyant accés als productes traficats per la ruta de la Seda des de la Xina. Tal avantatge comercial, inexistent per a altres estats europeus, va ser explotat excel·lentment pels venecians.